चाइना ओपन में मोनिका और पूजा को कांस्य  
मोनिका को सेमीफाइनल मुकाबले में चीन की डोंग चेंग के खिलाफ 8-24 से हार मिली। डोंग एशियाई खेलों की स्वर्ण पदक विजेता हैं।
भारत की मोनिका सुआन (60 किलोग्राम) और पूजा रानी (75 किलोग्राम) ने गुरुवार को चीन के शहर गुईआंग में जारी चाइना ओपन बाक्सिंग चैम्पियनशिप में कांस्य पदक जीता है।  मोनिका को सेमीफाइनल मुकाबले में चीन की डोंग चेंग के खिलाफ 8-24 से हार मिली। डोंग एशियाई खेलों की स्वर्ण पदक विजेता हैं। इसके अलावा उन्होंने 2010 एआईबीए वर्ल्ड चैम्पियनशिप में रजत जीता था।  दूसरी ओर, हाल ही में ऑस्ट्रेलिया में समाप्त अराफुरा गेम्स में रजत पदक जीतने वाली पूजा को सेमीफाइनल में गुईझोउ की निंग युयु के खिलाफ 2-16 से हार मिली।  पूजा और मोनिका को कांस्य पदक जीतने पर पुरस्कार के तौर पर 1000 डॉलर मिले।